Hraðakstur á Reykjanesbraut í Hafnarfirði Brot 63 ökumanna voru mynduð á Reykjanesbraut í Hafnarfirði í dag . Fylgst var með ökutækjum sem var ekið Reykjanesbraut í norðurátt , á móts við Brunnhóla . Á einni klukkustund , fyrir hádegi , fór 481 ökutæki þessa akstursleið og því óku allmargir ökumenn , eða 13% , of hratt eða yfir afskiptahraða . Meðalhraði hinna brotlegu var 107 km/klst en þarna er 90 km hámarkshraði . Sextán óku á 110 km hraða eða meira en sá sem hraðast ók mældist á 133 . Vöktun lögreglunnar á Reykjanesbraut er liður í umferðareftirliti hennar á höfuðborgarsvæðinu , en þess má geta að bjart og þurrt var á meðan hraðamælingunni stóð .